Verejnému obstarávateľovi v lehote na predkladanie ponúk bola doručená žiadosť o vysvetlenie informácií uvedených v súťažných podkladoch, resp. v inej sprievodnej dokumentácii - zverejnenej projektovej dokumentácii.

V súlade s § 113 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov oznamujeme nasledovné vysvetlenie:

**K otázke č. 1**

*„Výkaz výmer ASR časť obsahuje položky č. 192. 193, 194 týkajúce sa plastových presklených stien s dverami a vetracími otvormi, izolačné 3-sklo, vrátane kovaní a zámkov, protipožiarne časti v Al-ráme, farba antracit obojstranne. Podľa odporúčania technika z výroby dodávateľskej spoločnosti, je takéto riešenie nevyhovujúce z hľadiska kvality a životnosti (časom bude dochádzať k deformácii), pričom takéto riešenie nie je akceptovateľné pre spracovanie cenovej ponuky dodávateľskou spoločnosťou. Odporúča sa komplexné riešenie v hliníku, čoho následkom je navýšenie predpokladanej ceny zákazky. Žiadame VO o prehodnotenie špecifikácie týchto konštrukcií. „*  
uvádzame nasledovné:

Keďže je výberové obstarávanie robené na základe projektu pre stavebné konanie, prosím záujemcov o nacenenie momentálneho stavu na základe výkazov výmer v existujúcich tabuľkách, ktorý bol tiež konzultovaný s technikom výrobcu. V realizačnej fáze projektu sú možné ďalšie zmeny detailov, ich riešenie počas VO nie je adekvátne.

**K otázke č. 2**

*„Upozorňujeme na nesúlad v ASR časti medzi výkazom výmer a PD-výkazom dverí, týka sa položiek č. 177, 178, 179, kde dvere s označením D01 sú v počte 1 ks. Žiadame o nápravu výkazu výmer.“*  
uvádzame nasledovné:

Otázka nie je relevantná. Položka č. 177 udáva montáž dvojkrídlových dverí, p.č. 178 kovanie na 2 dver. krídla a p.č. 179 2ks krídel dverí, keďže v rozp. tabuľkách sú dver.krídla 600-900mm na spomínané dvere sú š.1200mm. Všetky údaje sú správne a nepotrebujú nápravu.

**K otázke č. 3**

*„Upozorňujeme na nesúlad výkazu výmer s projektovou dokumentáciou v časti Zdravotechnika vo viacerých položkách, napr.: podlahové žľaby, výlevka, lapač tuku, drezy, komposter, sprcha. Žiadame o nápravu výkazu výmer.“*

uvádzame nasledovné:

Kompostéry a vybavenie kuchyne sa v tomto VO nenaceňujú. Časť odpovede bola zodpovedaná v "Odpovedi k žiadosti č 5: časti výkaz výmer ZTI položka č.77 dodávka /sprchy/ je potrebné zmeniť množstvo z 2ks na 1ks a ten naceniť. " Výlevka je aktualizovaná na počet kusov 3 v prílohe výkazu výmer ZTI, ostatné položky sedia.

Prikladáme aktualizovaný výkaz výmer ZTI.

Ing. Alica Findrichová

splnomocnená osoba zodpovedná za verejné obstarávanie